
HUSK  AT  MELDE  FLYTNING! 

Hver  eneste  måned  får  vi  et  antal  Stjerner  retur  med  påskrif- 
ten »Flyttet,  hvorhen  vides  ikke«  eller  »Ubekendt  efter  adres- 
sen«. For  at  undgå  standsning  i  forsendelsen  eller  i  bedste  fald 
forsinkelse  af  leveringen,  beder  vi  venligst  abonnenter,  som 
flytter,  om  i  god  tid  at  meddele  deres  nye  adresse. 

Abonnenter,  som  emigrerer,  bedes  meddele  os  deres  adresse 
i  Amerika,  inden  de  rejser.  Stjernen  vil  da  portofrit  blive  sendt 
til  den  nye  adresse. 

KLOSTERTRYKKERIET 


Fra  missionens  præsidentskab. 

Jeg  husker  en  mand,  som  kom  og  sagde:  »Tror  du,  at  biskop- 
pen bør  holde  mig  ude  fra  templet  og  fra  at  blive  beseglet  til 
min  familie,  kun  fordi  jeg  ryger  en  cigaret?« 

Svaret  var:  »Biskoppen  holder  dig  ikke  ude  fra  templet,  men 
hvis  du  holder  mere  af  denne  cigaret,  end  du  gør  af  din  familie, 
så  holder  du  dig  selv  ude  fra  templet.  Du  kan  ikke  lægge  skyl- 
den på  biskoppen.  Du  må  se  hen  til  dig  selv,  og  når  din  leve- 
måde bliver  i  overensstemmelse  med  Kirkens  regler,  så  kan  du 
nyde  velsignelserne.« 

Præsident  Stephen  L.  Richards  siger:  »Jeg  ville  ønske,  at  en- 
hver, som  føler,  at  hans  fremgang  bliver  forsinket,  og  at  han 
ikke  bliver  anerkendt,  således  som  han  gerne  ville,  ville  spørge 
sig  selv,  hvad  det  er  i  hans  liv,  der  fremkalder  denne  tilstand. 
Jeg  er  sikker  på,  at  enhver,  hvis  han  er  oprigtig  over  for  sig 
selv,  vil  finde  svaret.  Der  findes  et  råd  for  det,  et  universal- 
råd, som  ikke  svigter.  Det  er  omvendelse,  at  vende  sig  bort  fra 
det,  som  forhindrer  fremgang!« 

Mange  gange  er  der  nogen  inden  for  Kirken,  som  bliver  for- 
nærmede, hvis  en,  som  ikke  har  været  så  længe  i  Kirken,  bli- 
ver forfremmet  i  præstedømmet  eller  måske  får  en  anden  stil- 
ling i  Kirken,  medens  vedkommende  selv  ikke  bliver  forfrem- 
met eller  får  stillinger. 

Hvis  man  vil  gå  til  bunds  i  det,  så  viser  det  sig,  at  det  ikke 
er  grensforstanderen,  som  holder  vedkommende  tilbage,  men 
vedkommendes  eget  liv,  der  gør  sig  gældende.  Når  en  mand  skal 
være  ældste,  må  han  svare  på  visse  spørgsmål,  bl.  a.: 

Er  du  moralsk  ren? 

Støtter  du  Kirkens  autoriteter? 

Betaler  du  tiende? 

Holder  du  Visdomsordet? 

Vil  du  gøre  dit  bedste  for  at  efterleve  alle  Kirkens  befalinger? 

Holger   P.   Petersen,    missionspræsident. 

JESUS  KRISTUS  er  sandhedens  ånd 

Tale  af  apostel  George  Q.  Morris 
ved  Generalkonferencen  i  Salt  Lake  City  6.  april  1955. 


^*te 


Apostel  George  Q.  Morris. 


Mine  kære  brødre  og  søstre,  jeg  er 
taknemmelig  for  det  privilegium  at  være 
sammen  med  Dem  under  denne  store 
konference.  Jeg  beder  inderligt,  at  Her- 
ren vil  vejlede  mig  til  at  sige  noget,  der 
er  sandt,  og  noget  som  han  ville  have 
sagt. 

Det  har  gjort  et  stort  indtryk  på  mig 
at  høre  alle  henvisningerne  til  og  vidnes- 
byrdene om  vor  Herre  og  Frelser,  Jesus 
Kristus.  Det  er  vor  pligt  og  vort  privi- 
legium at  forkynde  ham  for  verden. 
Han  er  kommet  til  os  i  vore  dage.  Han 
har  oprettet  sin  Kirke  for  os.  Han  har  i 
Kirken  lagt  sin  myndighed  og  sin  magt, 
og  han  leder  den  gennem  sin  tjener  på 
jorden,  der  står  som  hans  repræsentant 
i  verden  i  dag. 

Det  er  vort  privilegium  og  vor  glæde 
at  forkynde  hans  guddommelighed,  og 
den  kendsgerning,  Jesu  Kristi  guddom- 
melighed, er  den  vigtigste  kendsgerning  i  menneskets  eksistens  og 
den  grundlæggende  sandhed  i  det  menneskelige  liv.  Hvis  vi  ikke  ved 
dette,  og  ikke  ledes  af  det,  ved  vi  ikke,  hvad  livet  er,  vi  ved  ikke, 
hvem  vi  er  eller  hvad  vi  er.  Vi  ved  ikke,  hvorledes  vi  skal  leve,  vi 
ved  ikke,  hvilket  mål  vi  skal  sætte  os  i  livet,  fordi  det  er  kun  gennem 
Jesu  Kristi  evangelium,  at  vi  kender  den  sandhed,  som  bør  lede  os 
dag  for  dag  og  opretholde  os  gennem  vort  liv  og  gøre  os  til  virkelig 
intelligente  væsener. 

Jesus  Kristus  er  sandhedens  ånd,  lysets  ånd.  Og  sandhed  og  lys 
har  Herren  defineret  som  værende  intelligens.  Hvis  vi  vil  være  virke- 
lig intelligente,  må  vi  lære  sandheden  om  hans  væsen  og  hans  mis- 
sion. 

Kravene  er  således,  og  vor  forbindelse  med  ham  er  således,  at  det 
er  vor  alvorligste  pligt  i  livet  at  kende  ham  og  elske  ham  og  holde 
hans  befalinger  og  derved  kende  og  elske  vor  Fader  i  himlen  og  holde 
hans  befalinger,  fordi  han  er  sendebudet  fra  Faderen.  Han  er  den, 
der  blev  valgt  af  Faderen  til  at  repræsentere  ham  på  jorden,  valgt  af 
Faderen  til  at  være  verdens  Forløser,  valgt  af  Faderen  til  at  være 
verdens  Skaber.  I  hans  hænder  har  Faderen  lagt  alle  ting,  og  vi  er  i 
hans  hænder.  En  dag  vil  vi  stå  foran  ham  for  at  blive  dømt,  og  vi  vil 
blive  dømt  efter  vort  forhold  til  ham  og  vor  holdning  over  for  ham, 


316 


og  efter  hvor  vidt  vi  har  lyttet  til  hans  ord  og  holdt  hans  befalinger 
eller  ikke.  Vi  vil  alle  nå  den  dag,  hvor  vi  skal  gøre  regnskab,  og  det 
samme  vil  hver  eneste  mand  og  kvinde  i  verden. 

Det  synes  let  for  nogle  mennesker  at  vurdere  Jesus  Kristus  og  pla- 
cere ham  som  en  utvivlsom  meget  stor  Lærer  og  Profet,  en  mand 
som  levede  et  vidunderligt  liv.  De  »vise  og  kloge«  har  en  måde  at 
gøre  dette  på.  Jeg  tror  snarere,  at  de  ydmyge  og  sagtmodige  anerken- 
der ham  som  verdens  Forløser.  Han  sagde: 

»Jeg  priser  dig,  Fader,  himmelens  og  jordens  Herre!  fordi  du  har 
skjult  dette  for  de  vise  og  kloge  og  åbenbaret  det  for  de  umyndige.« 
(Matt.  11:25). 

Vor  Herre  Jesus  Kristus  skal  ikke  anklages  over  for  verden.  Menne- 
skene bør  forstå  dette.  Verden  anklages  foran  vor  Herre  Jesus  Kri- 
stus, og  vi  skal  stå  til  regnskab  for  vor  holdning  over  for  ham  og 
hans  budskab,  og  vi  kan  ikke  anerkende  ham  uden  at  anerkende  hans 
principper  og  hans  lærdomme.  Hvis  vi  fornægter  hans  principper  og 
hans  lærdomme,  fornægter  vi  ham.  Hvis  vi  fornægter  hans  gud- 
dommelighed, fornægter  vi  ham: 

»Hvem  er  løgneren,  om  ikke  han,  som  nægter,  at  Jesus  er  Kristus? 
Han  er  antikristen,  som  fornægter  Faderen  og  Sønnen.  Enhver,  som 
fornægter  Sønnen,  har  heller  ikke  Faderen;  den,  som  bekender  Søn- 
nen, har  også  Faderen.«   (1.  Johs.  22 — 23). 

»Enhver,  der  »går  videre«  og  ikke  bliver  i  Kristi  lære,  har  ikke 
Gud;  den,  der  bliver  i  Kristi  lære,  har  både  Faderen  og  Sønnen.« 
(2.  Johs.  9). 

En  anden  ting,  som  verden  må  forstå,  hvis  de  vil  kende  sandheden 
—  og  hvis  de  blot  vil  være  ydmyge  og  sande  over  for  Herren,  vil  de 
være  glade  for  at  forstå  det  — ■  er,  at  de,  som  modtager  eller  fornæg- 
ter de  lærdomme  og  vidnesbyrd  og  formaninger,  som  Guds  tjenere 
giver  os,  modtager  eller  fornægter  vor  Herre  Jesus  Kristus.  Han  sagde 
til  de  halvfjerds,  da  han  sendte  dem  ud  for  at  prædike  evangeliet: 

»Den,  som  hører  jer,  hører  mig,  og  den,  som  ringeagter  jer,  ringe- 
agter mig;  men  den,  som  ringeagter  mig,  ringeagter  den,  som  ud- 
sendte mig.«   (Luk.  10:16). 

Hvor  vigtigt  er  det  ikke  for  verden,  at  de  forstår  disse  enkle  prin- 
cipper! Hvis  det  ikke  var  for  traditionerne,  fejltagelserne,  synderne 
og  menneskenes  kommen  til  kort,  ville  hele  verden  anerkende  Jesus 
Kristus.  Der  er  intet  andet,  end  hvad  et  sandt  hjerte  og  et  retskaffent 
sind  ville  glæde  sig  ved.  Han  er  fuldkommen.  Han  er  kærlighed.  Han 
er  retskaffenhed.  Han  er  sandhed,  alle  tings  fuldkommengørelse,  og 
vier  sin  store  magt  og  hele  sit  væsen  til  at  elske  og  frelse  menneske- 
nes børn. 

Hvorfor  skulle  vi  ikke  anerkende  ham  af  hele  vort  hjerte?  Kun 
fordi  vi  kommer  til  kort!  Det  er  ikke  på  grund  af  vor  store  viden 
og  intelligens,  at  vi  fornægter  Jesus  Kristus.  Det  er  fordi  vi  mangler 
stor  viden  og  intelligens  og  ydmyghed  og  sagtmodighed,  at  han  bli- 

ver  fornægtet.  Hvis  vi  vil  være  trofaste  og  ydmyge,  således  som 
brødrene  har  sagt  under  denne  konference,  og  holde  hans  befalinger, 
vil  vi  forstå  hans  guddommelighed,  og  det  vil  være  vor  frelse  og  vor 
ophøjelse. 

Læs  det  93.  afsnit  i  Lære  og  Pagter  angående  lydighed.  Det  er  ved 
at  holde  Guds  befalinger,  at  vi  vil  opnå  lys  og  sandhed,  indtil  vi  er 
fyldt  med  lys  og  sandhed  og  kender  alle  ting  og  bliver  vor  Fader  i 
himlen  lig.  Det,  der  forhindrer  det,  er,  som  åbenbaringen  siger,  at 
Satan  tager  lyset  og  sandheden  fra  os  gennem  ulydighed. 

»Men  den  onde  kommer  og  borttager  lyset  og  sandheden  fra  menne- 
skenes børn  på  grund  af  ulydighed  og  fædrenes  traditioner.«  (L.  & 
P.  93:39). 

»Dersom  I  ikke  holder  mine  befalinger,  bliver  Faderens  kærlighed 
ikke  hos  jer,  og  derfor  skal  I  komme  til  at  vandre  i  mørke.«  (L.  &  P. 
95:12). 

Alt,  hvad  vi  ønsker  at  opnå  eller  burde  opnå,  som  er  dydigt,  elske- 
ligt, hvad  der  har  godt  lov  eller  er  prisværdigt,  og  som  vil  blive  til 
vor  frelse  og  ophøjelse  i  Guds  rige,  vil  kunne  opnås  ved  princippet 
lydighed  mod  vor  Herre  Jesus  Kristus. 

Jeg  bærer  mit  ydmyge  vidnesbyrd,  at  han  er  Kristus,  den  levende 
Guds  Søn,  at  dette  er  hans  Kirke  og  rige,  og  at  det  spredes  ud  over 
jorden  og  vil  vedblive  at  spredes.  Under  denne  konference  er  der 
blevet  forkyndt  en  ny  æra,  hvor  Kirken  på  en  verdensomspændende 
basis  vil  blive  besøgt  regelmæssigt  og  overvåget  regelmæssigt,  og  vi 
har  set  planer  blive  sat  i  gang,  som,  når  de  er  færdige,  vil  give  os  en 
række  templer,  som  vil  omringe  jorden  —  Guds  riges  forposter. 

Jeg  bærer  vidnesbyrd,  at  denne  spredning  vil  fortsætte,  indtil  den 
dækker  jorden,  og  Guds  vilje  vil  ske.  Giv  os  magt,  det  beder  jeg,  o, 
Fader,  at  vi  må  være  sande  og  trofaste  lige  til  enden,  i  Jesu  Kristi 
navn.  Amen. 

Apostel  George  Q.  Morris,  af  De  Tolv  Apostles  Råd. 


Håndkærre. 


318 


Kc^^å^ytcLIz 


C&eeet?   Af  Præsident  David  O.  McKay. 

I  år  er  det  hundredåret  for  det  eksperiment  i  Kirkens  emigration, 
som  håndkærre-pionererne  udførte.  Vor  Kirkes  historie  beretter,  at 
ti  sådanne  grupper,  med  et  samlet  antal  af  omtrent  tre  tusind  sjæle, 
foretog  turen  tværs  over  sletter  og  bjerge  mellem  1856  og  1860.  To  af 
disse  grupper  startede  deres  rejse  for  sent  på  året  og  blev  overfaldet 
af  de  tidlige  snestorme. 

Når  der  berettes  om  pionerernes  vanskeligheder,  får  manden  ofte 
anerkendelse  for  det  meste  af  det,  de  har  måttet  gennemgå,  og  han 
bliver  rost  for  sine  gode  resultater,  selv  om  han  i  virkeligheden  skyl- 
der den  rolige,  lille  kvinde,  som  drev  ham  frem  på  trods  af  ulykker 
og  katastrofer,  sit  held,  hun,  som  skjulte  sine  egne  sorger  og  sin 
frygt  dybt  i  sit  bryst,  og  opmuntrede  ham  ved  at  sige:  »Vind,  du  kan, 
du  må,  du  vil.« 

Sådan  var  mændene  i  håndkærre-grupperne.  De  risikerede  alt;  de 
havde  risikeret  livet  og  alt,  hvad  de  ejede,  og  var  villige  til  at  ud- 
holde enhver  vanskelighed  for  deres  kunskab  om  det  gengivne  evan- 
gelium. Men  ved  deres  side  gik  deres  hustruer,  som  vandrede  hvert 
skridt  af  vejen  på  den  lange,  hårde  rejse,  mødrene  bærende  deres 
spæde  børn. 

Jeg  vil  gerne  fortælle  historien  om  en  af  disse  pionerkvinder.  Hen- 
des familie  var  medlemmer  af  en  af  de  sidste  grupper  i  1856.  De  trak 
deres  håndkærrer,  ofte  med  mænd  og  kvinder  spændt  for  ligesom 
trækokser.  Een  morgen  blev  tretten  personer  lagt  i  en  fælles  grav,  før 
rejsen  blev  genoptaget.  Stående  ved  siden  af  den  åbne  grav  var  enken 
efter  en  mand,  som  var  en  af  de  tretten.  Klamrende  sig  til  hendes 
kjole  stod  en  lille  dreng  ved  navn  John  og  gemte  ansigtet  for  at 
skjule  sine  tårer.  Efter  den  korte  højtidelighed  fortsatte  gruppen  rej- 
sen. Moderen,  der  nylig  var  blevet  enke,  og  hendes  lille  søn  traskede 
videre  over  sletterne. 

Der  er  en  historie,  der  er  værdig  til  kunstnerens  pensel;  der  er  en 
historie,  der  kan  inspirere  digterens  pen.  De  nåede  deres  bestemmel- 
sessted, Saltsødalen,  fordi  de  fik  hjælp  af  forstående  folk,  der  drog 
ud  for  at  møde  dem. 

I  1922  ledsagede  denne  samme  søn,  nu  med  hvidt  hår  og  med  flag- 
rende hvidt  skæg,  søster  McKay  og  mig  til  Europa  for  at  blive  mis- 
sionær! Han  var  over  70  år  gammel.  Han  fortalte  os  denne  historie 
om  håndkærre-kompagniet;  så  fortalte  han  os,  hvordan  han  havde 
sagt  farvel  til  sin  moder,  før  han  rejste  ud  på  sin  mission.  Jeg  vil 
bruge  hans  egne  ord,  som  jeg  husker  dem: 

»Før  jeg  forlod  Salt  Lake  City  for  nogle  få  dage  siden,  tog  jeg  hen 
for  at  sige  farvel  til  min  moder.Hun  sad  i  en  rullestol.  Jeg  sagde:  »Mo- 
der, jeg  kommer  for  at  sige  farvel  til  dig,  jeg  skal  ud  på  mission«.  Da 
hun  begyndte  at  rejse  sig,  tilbød  jeg  at  hjælpe  hende,  men  hun  afslog 
hjælpen,  således  som  enhver  ældre  mand  eller  kvinde  gør. 

319 


&';&*..:  ■.-..  ■'.■..■xj£a^ 


Pionerkvinde  med  barn. 


Hun  så  på  mig  og  sagde:  »Godt,  min  dreng,  (72  år  gammel!),  du 
skal  ud  på  mission.« 

»Ja,  moder.  Har  du  noget  at  sige?« 

»Ja,  jeg  har  blot  dette  at  sige  til  dig:  Du  skal  altid  ære  præstedøm- 
met««. 

Hendes  tro  gav  udbytte  ved  det,  hun  havde  ydet  gennem  hele  det 
lange  liv,  der  var  blevet  givet  hende.  Hendes  søn  kendte  også  værdien 
af  denne  tro. 

Hvad  var  formålet  for  sådanne  pionermænd  og  -kvinder?  Hvad  var 
deres  motiv?  Som  en  kendt  ikke-sidste  dages  hellig  pædagog  engang 
udtalte:  »Ikke  for  alt  Californiens  Guld,  men  for  at  de  kunne  dyrke 
Gud  efter  deres  samvittigheds  bud.«  Det  var  deres  motiv  —  at  op- 

bygge  Kirken  og  holde  de  principper,  der  var  åbenbaret  og  gengivet 
til  menneskeheden,  i  ære. 

Hvilken  arv  har  vi  i  Kirken  ikke  fået  af  pionererne  fra  1847,  af 
disse  håndkærrepionerer  omkring  et  tiår  senere,  og  af  de  andre  pio- 
nerer, som  vi  ligeledes  hædrer  i  år!  Og  hvilket  ansvar  har  vi  ikke  ved 
at  skulle  videregive  denne  arv  med  uformindsket  glans! 

Præsident  David  O.  McKay. 


FORÆLDRENES 

Lige  fra  begyndelsen  af  vor  historie  som  en  Kirke  har  vore  store 
ledere  altid  lært  os  vigtigheden  af  et  godt  familieliv. 

Samtidig  har  de  indskærpet,  at  forældrene  skal  undervise  deres 
børn  i  evangeliet,  så  Zions  ungdom  kan  vokse  op  og  blive  kristelige 
medlemmer  af  Kirken  og  lovlydige  borgere  i  landet. 

Det  er  virkelig  forfriskende  at  høre  stadige  udtalelser  i  den  samme 
retning  fra  så  fremtrædende  mænd  som  J.  Edgar  Hoover,  formand 
for  Staternes  Undersøgelses-bureau. 

Fornylig  har  han  udarbejdet  en  artikel,  der  stiller  værdien  af  reli- 
gion op  som  modgift  mod  den  voksende  bølge  af  forbrydelser.  Blandt 
andet  taler  han  om  forældrenes  store  ansvar,  og  i  denne  forbindelse 
siger  han: 

»Forældre  har  et  dobbelt  ansvar.  De  må  i  hjemmet  skabe  en  atmo- 
sfære af  kristent  liv  og  tiltro  til  en  guddommelig  styrelse.  Dette  kan 
udmærket  gøres  ved  at  genoplive  familielæsning  og  bøn. 

En  anden  del  af  deres  pligt  er  at  sørge  for,  at  børnene  får  lejlighed 
til  at  modtage  den  rette  undervisning  i  søndagsskolen.  Lige  så  nød- 
vendig undervisning  i  hjemmet  er,  er  det  i  virkeligheden  sjældent, 
at  forældre  kan  tilbyde  en  fyldestgørende  erstatning  i  retning  af  et 
barns  religiøse  opdragelse  i  stedet  for  søndagsskolens  planmæssige 
instruktioner.  Hjemmeundervisning  og  søndagsskoleundervisning  er 
to  halvdele  af  et  ideelt  hele.  Den  ene  er  ufuldstændig  uden  den  anden. 

Ofte  mangler  naturligvis  den  hjemlige  faktor  på  grund  af  et  øde- 
lagt hjem.  Så  er  søndagsskolens  arbejde  vanskeligere  — ■  og  uendelig 
vigtigere.  Det  må  så  meget  som  muligt  erstatte  savnet  af  forældrenes 
vejledning.  Men  hvor  den  hjemlige  faktor  ikke  er  noget  problem,  er 
der  ingen  undskyldning  for  søndagsskoleundervisningen.  I  de  fleste 
tilfælde  er  den  let  tilgængelig. 

For  få  måneder  siden  blev  en  17-årig  ung  mand  arresteret  i  Cali- 
fornien for  røveri  og  mord.  Det  er  næsten  overflødigt  at  fortælle,  at 
denne  17-årige  gangsterleder  —  denne  yngling  med  sit  liv  ødelagt  på 
tærskelen  —  havde  manglet  forældres  vejledning.  Drengen  havde  al- 
drig kendt  en  fader,  og  hans  moder  var  blevet  kronisk  alkoholist. 

Det  er  et  billede,  som  fremvises  atter  og  atter,  men  et  billede,  som 

aldrig  bliver  mere  behageligt.  Det  fremhæver  og  understreger  to  store 
fejl  i  vor  nationale  eksistens  —  to  fejl,  som,  hvis  de  ikke  bliver  ret- 
tet, vil  føre  til,  at  vi  styrter  ned  i  nationalt  forfald. 

For  det  første,  at  hjemmene  alt  for  ofte  svigter  som  det  moralske 
ansvars  vugge. 

For  det  andet,  at  vi  i  vor  nationale  tænkning  ikke  fornægter  som 
afskyelige  de  materialistiske  standarder,  som  er  opstået,  fordi  vi  har 
taget  afstand  fra  de  kristne  idealer. 

De  to  fejl  er  nært  forbundet,  da  det  nationale  billede  i  det  væsent- 
lige er  et  resultat  og  en  genspejling  af  hjemmet. 

De  materialistiske  standarder,  som  repræsenterer  vor  anden  store 
fejl,  kommer  af  en  fornægtelse  af,  eller,  i  de  fleste  tilfælde,  af  en 
mangel  på  anerkendelse  af  fundamentale  religiøse  principper. 

En  virkningsfuld  indpodning  i  ungdommen  af  de  principper,  der 
er  hovedindholdet  i  søndagsskoleundervisningen,  ville  utvivlsomt  få 
nye  generationer  til  at  vokse  op,  som  helligede  sig  »den  gyldne  regel« 
hellere  end  guldkalven. 

Fantasi?  Måske.  Men  enhver  etisk  betydningsfuld  forandring  i  et 
folks  vaner  og  moralbegreber  gennem  århundrederne  er  udsprunget 
af  en  eller  anden  magtfuld  kraft,  som  i  det  mindste  har  krævet  nogle 
få  ærlige  sjæle. 

Kristendommen  selv  er  det  strålende  eksempel. 

Naturligvis  kan  vi  ikke  vente  en  positiv,  omfattende  forandring  i 
en  nations  moralfilosofi  fra  den  ene  dag  eller  selv  fra  den  ene  gene- 

ration  til  den  anden,  men  udviklingen  må  påbegyndes,  hvis  forandrin- 
gen skal  komme  —  og  der  er  i  sandhed  en  øjeblikkelig  trang  til  orien- 
tering om  en  filosofi  om  moral  og  uegennytte  og  enkel  tro. 

Ingen  forældre  kan  sikkert  være  blinde  for  den  krybende  lammelse 
af  verdslighed  og  materialisme,  som  vedbliver  at  inficere  verdens 
moral. 

Ethvert  forældrepar,  der  er  værdigt  til  dette  navn,  vil  sikkert  aner- 
kende den  vigtige  rolle,  som  søndagsskoleundervisningen  spiller  ved 
udviklingen  af  de  kristne  idealer  og  den  faste  moralske  stabilitet  hos 
de  børn,  hvis  moralske  karakter  og  livsfilosofi  er  deres  forældres  vig- 
tigste ansvar. 

Med  ethvert  barn,  der  oplæres  til  at  anerkende  kristen  etik  som  sin 
vejleder  i  det  daglige  liv,  vil  verdslig  materialisme  som  nationalfilo- 
sofi få  tildelt  et  lammende  slag. 

Kristi  banner  kan  lede  vejen  til  vor  store  nations  moralske  og  ånde- 
lige genfødelse.«  Fra  Deseret  News. 


^_^ADeitq,  IzæeLlcihecL 


ci  fzæeLLCii 

De  af  os,  der  er  gamle  nok,  har  endnu  tydeligt  i  erindringen  den 
anden  verdenskrigs  begivenheder,  og  ingen  af  os  ønsker  dem  genta- 
get. Vi  ved  også,  at  de,  der  bekender  sig  til  tolerance  og  næstekærlig- 
hedens principper,  ikke  altid  har  det  så  let.  Gode  mennesker  søger 
gennem  store  og  sindrigt  opbyggede  organisationer  at  lindre  en  li- 
dende verdens  kår  og  hindre  nye  rædsler,  men  mange  af  disse  men- 
nesker tænker  kun  på  at  beskytte  legemet,  hvorimod  man  sætter  det 
åndelige  i  baggrunden  —  ikke  ud  fra  dårlige  motiver,  men  simpelthen 
fordi  man  ikke  kender  noget  til  den  kraft,  der  er  at  hente  fra  evan- 
geliet. 

Ved  at  bekende  sig  til  dette  ville  man  opbygge  sin  ånd  og  udvikle 
sin  kærlighed  til  næsten,  og  så  kunne  mange  af  de  store  og  kostbare 
apparater  måske  undgås.  Ved  at  bekende  sig  til  Jesu  Kristi  lære  ville 
man  få  et  helt  nyt  syn  på  tilværelsens  problemer,  men  til  dette  har 
man  ikke  tid,  og  verden  traver  i  det  store  og  hele  videre  i  de  gamle 
og  udtrådte  fodspor,  tiltrods  for  de  mange  advarsler,  der  allerede  har 
lydt  til  menneskeheden. 

Jesu  lære  er  ikke  svær  at  forstå,  idet  den  er  forklaret  til  jævne 
mennesker.  Selvom  han  ikke  til  sin  rådighed  havde  moderne  hjælpe- 
midler, som  vi  kender  dem,  forstås  de  dog  af  dem,  der  har  vilje  til  at 
lære  dem  at  kende,  idet  han  talte  i  letforståelige  lignelser. 

Vi  husker  fra  lignelsen  om  surdejgen,  at  farisæerne  var  parate  til 
her,  som  altid,  at  finde  fejl  hos  Jesus,  idet  de  så  en  chance  til  at  få 
ham  for  retten. 

En  lovkyndig  spurgte  ved  en  anden  lejlighed  (Lukas  10:25),  » — 
Mester,  hvad  skal  jeg  gøre,  for  at  jeg  kan  arve  et  evigt  liv?«  Han  øn- 
skede herved  at  kunne  få  Jesus  til  at  komme  til  kort,  men  det  lykkedes 

ikke,  idet  han  ikke  spurgte  for  at  få  en  reel  viden,  men  kun  ønskede 
at  fange  Jesus  i  ord.  På  den  anden  side  må  vi  være  den  lovkyndige 
taknemlig  for  spørgsmålet,  idet  det  gav  Jesus  lejlighed  til  at  fortælle 
en  af  de  smukkeste  lignelser  i  Bibelen,  nemlig  lignelsen  om  den  barm- 
hjertige samaritan. 

Den  mand,  der  er  tale  om,  er  sikkert  en  mindreværdig,  der  godt 
kunne  ligge  og  forbløde.  Der  var  mange  præster  i  Jeriko,  og  een  af 
disse  kom  forbi,  men  hjalp  ikke,  med  en  undskyldning  om,  at  det 
kun  var  en  hedning  eller  en  halvblods.  Havde  det  været  en  nabo  eller 
medlem  af  hans  menighed  ville  det  måske  nok  have  været  noget  an- 
det, men  han  dulmede  sin  samvittighed  med  det  førnævnte  påskud, 
idet  han  også  tilføjede,  at  han  skulle  »skynde«  sig  med  sine  religiøse 
pligter. 

En  levit  kom  også  forbi,  men  også  han  gik  forbi  uden  at  hjælpe 
med  de  samme  motiver  som  for  præstens  vedkommende.  Disse  to  — 
præsten  og  leviten  —  havde  så  travlt  med  deres  »religiøse  pligter«, 
at  de  ikke  havde  tid  til  at  tænke  på,  hvem  deres  næste  var. 

Men  samaritanen,  denne  ikke  særligt  agtede,  havde  tid  til  at  hjælpe, 
idet  han  bragte  den  sårede  til  herberget  og  tilbød  herbergsværten  at 
ville  betale  for  yderligere  hjælp. 

Der  opstod  nu  en  prekær  situation  for  den  lovkyndige,  idet  Jesus 
spurgte  ham  om  hvem  af  disse  tre,der  så  ud  til  at  være  hans  næste. 
Svaret  finder  vi  i  vers  37,  hvor  Jesus  giver  svaret  ved  at  sige:  » — - 
den,  der  øvede  retfærdighed  mod  ham«.  »Gak  du  hen  og  gør  ligeså«, 
tilføjede  Jesus  yderligere. 

Meningen  med  spørgsmålet  var  ellers  tydelig  nok,  idet  det  var 
meningen,  at  begrebet  »næste«  skulle  begrænses. 

Hvad  vi  lærer  af  denne  lignelse  er,  at  der  ikke  er  nogen  grænse  for 
næstekærlighed,  men  næstekærlighed  kræver  en  personlig  indsats. 
Det  ville  jo  f.  eks.  ved  sygdom  o.  1.  kunne  være  behageligt  at  sende  en 
buket  gennem  blomsterhandleren,  hvilket  også  er  en  god  foranstalt- 
ning, men  den  syge  vil  sikkert  være  lige  så  glad  for  et  personligt  be- 
søg samtidig,  og  blomsterne  ville  måske  dufte  endnu  mere. 

Vi  må  aldrig  have  så  travlt,  at  vi  ikke  kan  hjælpe  vor  næste,  og 
hjælpe  med  en  personlig  indsats:  et  smil,  et  håndtryk.  Dette  er  ting, 
som  også  er  af  stor  værdi.  Vi  har  det  privilegium  at  opbygge  det  gode 
liv,  og  vi  har  samtidig  ansvaret  for  at  opbygge  det  efter  det  mønster, 
Jesus  Kristus  har  givet  os.  Et  felt  af  dette  mønster  er  næstekærlig- 
heden. 

Denne  lignelse  rummer  samtidig  i  en  nøddeskal  alle  de  ingredien- 
ser, næstekærligheden  omfatter:  Medynk,  hjælp,  pengehjælp  o.  s.  v. 

Lad  os  stræbe  efter  at  lære  kærlighedens  og  tilgivelsens  svære 
kunst,  og  lad  os  i  gode  som  svære  dage  bede  Gud  hjælpe  os  til  at 
holde  fast  ved  vor  tro  og  vort  vidnesbyrd,  så  det  må  kendes  for  ver- 
den, at  vi  —  ene  af  alle  —  har  sandheden. 

Knud  Rasmussen,  Salt  Lake  City,  tidligere  Silkeborg. 

TEMPELREJSEN  TIL  SCHWEIZ 

18.— 22.  JULI  1956 

Tirsdag  den  17.  juli  var  en  travl  dag  for  mange  søskende,  idet  de 
fleste  var  beskæftiget  med  at  ordne  de  sidste  ting,  inden  den  lange 
rejse  til  Schweiz  kunne  begynde. 

Den  havde  vi  i  lang  tid  set  hen  til  med  glæde  og  forventning,  og  da 
vi  tidligt  om  morgenen  den  18.  juli  var  på  vej  til  banegården,  syntes 
det  os  næsten  ufatteligt,  at  vi  virkelig  stod  lige  på  tærskelen  til  at  få 
et  af  vore  brændende  ønsker,  nemlig  det  at  rejse  til  Guds  tempel, 
opfyldt. 

I  Kolding  mødtes  vi  med  medlemmer  fra  det  øvrige  Jylland  og 
Fyn,  og  her  tog  søster  Kaiser  os  under  sine  beskyttende  vinger,  og 
det  varede  hele  turen  ud.  Str.  Kaiser  var  virkelig  utrættelig  i  sin  om- 
sorg for  os.  I  Luneburg  stødte  vi  så  til  resten  af  selskabet,  og  hele 
rejsen  ned  gennem  Tyskland  gik  fint,  men  det  gjorde  os  ondt  at  se  de 
store  oversvømmede  områder  og  alt  det  ødelagte  korn. 

I  Liineburg  skiftede  vi  til  sovevogn,  som  de  fleste  af  os  havde  be- 
stilt, og  hvor  var  det  dejligt  at  krybe  til  køjs  og  rigtig  få  de  trætte 
lemmer  strakt  ud  og  hvilet.  Da  vi  nåede  Basel,  blev  vi  purret  ud,  men 
det  var  vi  heller  ikke  kede  af,  for  nu  var  vi  nået  til  Schweiz.  Solen 
var  ved  at  bryde  frem  og  alt  var  så  vidunderligt  stille  og  rent.  De  træ- 
klædte  bjerge  tog  sig  pragtfuldt  ud  i  den  gryende  morgen,  og  overalt 
faldt  vi  i  beundring  over  de  små  bjerghytter  med  deres  skodder  og 
blomsterkasser  fulde  af  strålende  røde  pelargonier. 

Endelig  nåede  vi  Zollikofen,  den  lille  by  nogle  få  kilometer  uden 
for  Bern,  hvor  templet  er  beliggende,  og  det  var  med  mange  forskel- 
lige følelser,  vi  så  det  første  gang.  Glæde,  ydmyghed  og  beundring 
fyldte  vore  hjerter  og  med  rette.  For  det  er  virkelig  et  smukt  byg- 
ningsværk, så  rent  og  klart  i  linierne,  akkurat  som  De  kender  det  fra 
billederne. 

Her  fik  vi  vore  forskellige  logier  anvist,  og  de  schweiziske  missio- 
nærer præsenterede  os  for  de  mennesker,  som  skulle  være  vore  værts- 
folk i  de  næste  par  dage.  Jeg  tror,  vi  alle  var  tilfredse  med  den  ord- 
ning, for  det  var  jo  både  billigere  og  også  meget  mere  interessant  at 
være  indkvarteret  privat.  Så  kunne  vi  samtidig  få  et  indblik  i,  hvor- 
dan schweizerne  bor  og  lever.  Overalt  blev  vi  modtaget  med  den  stør- 
ste venlighed,  og  vi  følte  os  godt  tilpas  med  det  samme. 

Kl.  13  skulle  vi  være  i  templet,  og  det  var  med  en  egen  stilhed  og 
dyb  ærbødighed,  vi  trådte  ind  i  Guds  hus.  Alt  var  så  stille  og  fred- 
fyldt, og  vi  glemte  helt,  at  der  eksisterede  en  verden  udenfor.  Her 
var  så  smukt.  Bløde  tæpper  overalt,  og  farver  og  inventar  var  så  fint 
afstemt,  at  det  var  et  helt  kunstværk. 

Den  første  gennemgang  varede  til  ca.  kl.  21,  og  ingen  af  os  kunne 
forstå,  hvor  tiden  var  blevet  af.  Vi  havde  lejlighed  til  at  gå  igennem 
ialt  4  gange.  Første  gang  var  det  jo  for  vore  egne  beseglinger  og  be- 
gavelser,  men   de   andre   gange   var   det  stedfortrædende   arbejde,   og 

det  var  lige  så  dejligt.  Vi  var  alle  så  glade  for,  at  vi  havde  lejlighed 
til  at  gå  igennem  templet  flere  gange,  thi  hver  gang  blev  alt  mere 
klart  for  os. 

Om  lørdagen  var  der  arrangeret  en  udflugt  med  postbusser,  og  det 
glædede  vi  os  alle  til.  Turen  gik  til  bjerget  Niesen.  Det  var  en  meget 
vellykket  tur  helt  igennem.  Lige  idet  vi  kravlede  op  i  busserne,  brød 
solen  frem  bag  skyerne,  den  sol  som  ellers  helt  havde  svigtet  os,  idet 
det  næsten  uafbrudt  havde  regnet  i  de  dage,  vi  var  dernede. 


Uden  for  Bern  grens  kirkebygning  ved  afrejsen  fra  Schweiz. 
I  baggrunden  templet. 

Turen  ud  til  bjerget  var  meget  smuk,  og  vi  nød  den  i  fulde  drag. 
Bjergene,  blomsterne,  floden  Aare  og  de  små  idylliske  schweizer- 
hytter virkede  næsten  som  et  eventyrland  at  køre  igennem.  Da  vi  kom 
til  bjerget  Niesen,  skulle  vi  op  med  Schweiz's  stejleste  bjergbane,  og 
det  var  lidt  beklemt,  vi  steg  ind  i  vognene,  men  turen  til  bjergets  top 
forløb  fint,  selv  om  vi  nok  kunne  få  lidt  sugen  i  maven,  når  vi  kiggede 
ned  i  den  større  og  større  afgrund  under  os. 

Oppe  fra  bjergets  top  var  der  en  fin  udsigt  (som  måske  nok  kunne 
have  været  bedre,  hvis  vejret  havde  været  mere  klart),  men  vi  nød 
det,  vi  kunne  se:  Bjergene  rundt  om,  hvoraf  vi  kunne  huske  Jung- 
frau  fra  geografitimerne  i  skolen,  Interlaken  og  Thunsøen,  som  oppe 
fra  denne  højde  kun  lignede  større  vandpytter.  Børnene  var  særlig 
begejstrede  for  den  evige  sne,  som  lå  heroppe,  og  de  morede  sig  en 
tid  med  at  kaste  med  snebolde. 

Der  var  koldt  deroppe,  hvad  jo  ikke  var  så  mærkeligt,  idet  vi  var 
i  en  højde  af  ca.  2300  m.  Det  varede  derfor  ikke  længe,  før  vi  var  blå 

»Oppe  på  bjerget «. 


om  næserne,  og  så  gik  turen  ned  igen  og  videre  til  den  lille  by  Spies, 
hvor  vi  godt  sultne  nød  et  måltid  mad  bestående  af  kakao  og  fransk- 
brød med  schweizerost.  Solen  var  nu  ved  at  gå  ned,  og  vi  måtte  til- 
bage igen  til  Bern,  hvorfra  vi  skulle  afrejse  ved  22-tiden. 

Et  stykke  uden  for  Bern  kunne  vi  lige  se  et  glimt  af  det  oplyste 
tempel,  og  vore  tanker  vandrede  tilbage  til  alt  det,  vi  oplevede  der- 
inde. Vi  var  klar  over,  at  vi  ikke  var  de  samme  nu,  som  da  vi  rejste 
derned,  idet  alt  det  vidunderlige,  vi  havde  oplevet,  og  alle  de  vel- 
signelser, vi  havde  fået,  gav  os  et  endnu  større  ansvar,  både  overfor 
vor  himmelske  Fader,  overfor  vor  næste  og  sidst  men  ikke  mindst 
overfor  os  selv.  Vi  vidste,  at  fra  nu  af  måtte  alt  kredse  om  dette  ene, 
efter  bedste  evne  at  efterleve  evangeliet  100  %,  for  jo  større  kund- 
skab, des  større  ansvar. 

På  hjemrejsen  blev  vi  stærkt  forsinket,  så  meget,  at  vi  ikke  fik  for- 
bindelse med  Hamburg-toget.  Vi  fra  Jylland  og  Fyn  måtte  så  gøre 
den  store  omvej  over  Grossenbrode,  Gedser,  København,  hvor  vi  hav- 
de et  par  timers  ophold,  inden  vi  kunne  komme  videre  til  vore  hjem- 
byer. Det  blev  imidlertid  taget  med  godt  humør,  og  jeg  må  sige,  at 
alle  vi  unge  beundrede  de  ældre  grænseløst  for  alt,  hvad  de  havde 
oplevet  de  sidste  dage,  det  tempo,  det  hele  var  foregået  i,  og  som  de 
havde  fulgt  med  i  uden  at  kny,  det  var  virkelig  noget  af  en  præsta- 
tion. For  broder  og  søster  Olsen  fra  Esbjerg  var  turen  særlig  begiven- 
hedsrig, idet  de  både  fejrede  broder  Olsens  72  års  fødselsdag  og 
deres  45-års  bryllupsdag  under  turen,  så  der  blev  sunget  både  »Hap- 
py birthday«  og  »Det  er  så  yndigt «. 

Det  var  virkelig  en  dejlig  tur,  som  vi  aldrig  vil  glemme,  og  jeg  tror 
trygt,  jeg  på  samtlige  deltageres  vegne  kan  give  søster  Mary  Kaiser, 
som  jo  var  vor  rejseleder,  en  hjertelig  tak  for  al  hendes  hjælpsomhed 
og  venlighed  mod  os  under  hele  turen.  /.  H.,  Esbjerg. 

DEN   tflzCcncLLnCcvltske   SOMMERKONFERENCE 

28.  og  29.  juli. 

Den  årlige  skandinaviske  sommerkonference  afholdtes  denne  gang 
i  Salt  Lake  City,  hvor  den  sidst  blev  afholdt  i  1950,  da  vi  fejrede 
hundredeårsdagen  for  evangeliets  forkyndelse  i  Skandinavien. 

Skandinaverne  i  Utah  sender  hilsen  til  vore  søskende  og  venner  i 
Danmark  og  de  andre  skandinaviske  lande.  Konferencen  begyndte 
med  en  vellykket  udflugt  til  Hyrum  Jensen  Home  i  Salt  Lake  City. 
Omkring  denne  statelige  bygning  findes  en  stor  park,  som  gang  på 
gang  er  blevet  stillet  til  rådighed  for  danske  og  skandinaviske  fest- 
arrangementer. Ældre  søskende  kender  måske  Hyrum  Jensen,  der  vir- 
kede som  missionær  i  Den  danske  Mission  i  begyndelsen  af  århundre- 
det. Han  førte  bl.  a.  opsyn  med  opførelsen  af  kirkebygningen  i  Aal- 
borg i  1907.  Broder  Jensen  døde  for  nogle  år  siden,  men  hans  enke 
lever  stadig  og  taler  dansk,  selv  om  hun  aldrig  har  været  i  Danmark. 
En  dattersøn  af  Hyrum  Jensen,  H.  Mervyn  James,  var  for  nogle  år  si- 
den missionær  i  Danmark,  hvor  han  bl.  a.  virkede  i  Odense. 

Ude  i  de  smukke  omgivelser  var  der  samlet  mange  hundrede  skan- 
dinaviske søskende,  som  benyttede  lejligheden  til  at  spise  deres  med- 
bragte mad  i  det  frie.  Senere  på  aftenen  var  der  underholdning  ved 
»Scandia  Male  Chorus«,  et  mandskor,  som  udfører  et  fortræffeligt  ar- 
bejde på  sangens  område,  med  ældste  Hulbert  Keddington  som  sin 
meget  dygtige  dirigent. 

Konferencen  fortsattes  søndag  den  29.  juli  med  to  møder  i  Assembly 
Hall  på  Tempelpladsen.  Konferencens  møder  var  under  ledelse  af 
ældste  Holger  M.  Larsen,  som  mange  søskende  endnu  erindrer  som 
præsident  for  Den  danske  Mission  i  årene  1929 — 1934. 

Formanden  for  Kirkens  fremmedsprogskomité,  ældste  LeGrande  Ri- 
chards af  De  tolvs  Råd,  kastede  glans  over  sammenkomsten  ved  sin 
nærværelse  ved  formiddagsmødet.  Et  stort  blandet  kor  under  ledelse 
af  ældste  William  0.  Pedersen  sang  ved  begge  møder  og  ydede  udmær- 
ket fyldest.  Af  danske  talere  ved  formiddagsmødet  må  nævnes  søster 
Mary  G.  Sorensen,  som  for  nogle  få  måneder  siden  sammen  med  sin 
mand,  præsident  Junius  M.  Sorensen,  vendte  tilbage  fra  deres  mission 
i  Danmark.  Den  anden  danske  taler  var  biskop  Chris  A.  Petersen, 
som  vil  være  mange  søskende  bekendt  fra  sin  missionsvirksomhed  i 
Danmark  lige  efter  krigen.  Han  og  hans  hustru  var  forøvrigt  de  før- 
ste missionærer  fra  Zion  efter  sidste  verdenskrig  og  ankom  til  Dan- 
mark den  22.  maj  1946.  Den  tredie  danske  taler  var  ældste  Aage  Boes- 
lund,  præsident  for  Den  skandinaviske  Organisation  i  Ogden.  Broder 
Boeslund  vil  være  kendt  af  mange  danske  fra  sin  missionsvirksomhed 
i  Den  danske  Mission  efter  krigen. 

328 


Thomas  Clarke,  medlem  af  fremmedsprogskomitéen,  talte  på  en- 
gelsk til  forsamlingen  med  ældste  Orson  B.  West  som  tolk. 

Efter  at  koret  havde  sunget  »En  stakkels  sorgbetynget  mand«  med 
Henry  Lojborg  og  Elizabeth  Fristrup  som  solister,  talte  ældste  LeGran- 
de  Richards  til  forsamlingen.  Han  talte  på  engelsk  med  ældste  Carl- 
Erik  Johansson  som  tolk.  Apostlen  formanede  de  tilstedeværende  til 
trofasthed  og  fastslog,  at  udvikling  af  vore  gaver  og  talenter  er  en  vig- 
tig del  af  evangeliet.  Han  omtalte  endvidere  tempelarbejdets  store  be- 
tydning. Da  broder  Richards  er  en  usædvanlig  dygtig  taler  med  et 
særligt  greb  på  at  fange  sine  tilhøreres  interesse,  var  det  intet  under, 
at  hans  tale  gjorde  et  dybt  indtryk  på  alle.  Han  sluttede  sin  tale  med 
at  bære  et  kraftigt  og  vidunderligt  vidnesbyrd  om  evangeliets  sand- 
hed. 

Konferencens  sidste  møde  blev  afholdt  klokken  14,30,  hvor  igen 
repræsentanter  fra  de  tre  skandinaviske  lande  talte.  Eftermiddagens 
første  taler  var  Gideon  N.  Hulterstrøm,  der  om  kort  tid  rejser  til  Sve- 
rige for  at  udføre  en  mission  der.  Det  er  ældste  Hulterstrøms  syvende 
mission.  Han  har  to  gange  præsideret  over  Den  svenske  Mission.  Syv 
missioner!  Det  er  vist  lidt  af  en  rekord.  Den  næste  taler  var  Axel  J. 
Andresen,  tidligere  præsident  for  Den  norske  Mission. 

Af  danske  talere  var  den  første  præsident  Junius  M.  Sorensen,  der 
opfordrede  søskende  til  at  stå  trofaste  i  Kirken.  Han  bragte  også  hil- 
sener fra  søskende  og  venner  i  Danmark. 

Ældsterne  Peter  Olsen  og  Einar  Corelli  spillede  »Judex«  af  Gounod. 
Som  sædvanlig  gjorde  de  det  udmærket. 

Forhenværende  præsident  over  Den  danske  Mission,  ældste  Edward 
H.  Sørensen,  var  en  af  talerne  ved  dette  møde.  Præsident  Sørensen 
præsiderede  over  missionen  i  1949 — 52,  så  de  fleste  søskende  og  ven- 
ner i  Danmark  kender  endnu  ham  og  hans  hustru. 

En  ganske  betagende  solo  blev  sunget  af  Roy  Samuelsen  fra  Provo, 
Utah.  Med  sin  kraftige  røst  og  skønne  foredrag  gik  »Når  fjordene 
blåner«  lige  ind  i  hjerterne  på  folk. 

Dagens  sidste  taler  var  ældste  Orson  B.  West,  som  repræsenterede 
Danmark,  hvorefter  formanden  for  disse  skandinaviske  sommerkonfe- 
rencer, ældste  Holger  M.  Larsen,  sluttede  mødet  med  en  tak  til  alle, 
som  havde  været  til  stede,  eller  som  havde  taget  del  på  programmet. 

Koret  sang  endnu  to  sange:  »Fredens  Prins«  og  »Skal  vi  svigte  vore 
pagter«,  hvorefter  konferencen  afsluttedes  med  bøn  af  Enok  Ander- 
sen, præsident  for  Den  skandinaviske  Organisation  i  Provo. 

Alle    deltagerne    sender   hilsener   hjem    til   vore   kære   søskende    og 

venner  i  Den   danske   Mission   med  håbet   om   Guds  velsignelse  over 

præsident    og    søster   Holger    P.   Petersen,    missionærer,    søskende    og 

venner.  Vore  tanker  går  ofte  til  Danmark  og  til   de  herlige  minder, 

vi  har  fra  dette  dejlige  land. 

Orson  B.  West. 

Distriktskonferencerne 

i  efteråret  195G  vil  blive  afholdt  som  følger: 

Aalborg    29.    og   30.    september. 

Odense   6.  og  7.  oktober. 

Esbjerg  13.  og  14.  oktober. 

Aarhus   20.  og  21.  oktober. 

København    27.   og  28.  oktober. 


Søndagsskolen 

Nadververs  for  september  og  oktober: 

Jesus  sagde:  »Lad  således  eders  lys  skinne  for  menneskene,  at  de 
må  se  eders  gode  gerninger  og  ære  eders  Fader,  som  er  i  himlene«. 
(Matt.  5:16). 


Specielt  for  KLASSELEDERE 

Hvorledes  bør  klasseledere  forberede  undervisningen? 

(Under  et  instruktionsmøde  i  Bergen  d.  27.  juni  1956  gav  Ældste 
Adam  S.  Bennion  en  orientering  om  klasseundervisning.  Vi  gengiver 
her  et  uddrag  af  den,  taget  fra  »Lys  over  Norge«). 

At  være  klasseleder  er  en  vigtig  opgave.  At  være  en  god  klasseleder 
er  overmåde  betydningsfuldt  indenfor  »mormonismen«.  Kirken  er 
blevet  kaldt  en  belærende  og  undervisende  Kirke.  Belæring  og  un- 
dervisning er  de  fornemste  poster  på  dens  program. 

En  dygtig  klasseleder  sørger  for  at  lære  sine  elever  at  kende.  Han 
må  altid  spørge  sig  selv:  Hvad  foregår  der  nu  i  mine  tilhøreres  sind? 
Hvorledes  skal  jeg  lægge  stoffet  til  rette  for  dem?  Hvad  er  det,  som 
optager  dem  mest?  Hvad  er  særegent  for  hver  enkelt  af  dem?  Hvor- 
ledes kan  jeg  bedst  dække  deres  interesser  og  behov? 

Sådanne  spørgsmål  vil  føre  os  ind  i  det  vigtigste  af  alt:  FOBBEBE- 
DELSEN. 

Udsæt  ikke  til  det  sidste  minut  den  nødvendige  forberedelse.  Det 
er  på  den  din  sukces  som  lærer  beror.  Begynd  i  tide,  helst  flere  uger 
i  forvejen.  Prøv  at  tænke  personligt  og  selvstændigt  over  dit  emne. 
Prøv  at  finde  ud  af  hvilke  spørgsmål  og  problemer  dit  emne  stiller 
dig  selv  og  din  klasse  overfor.  Tal  ikke  som  en  bog  og  tal  ikke  efter 
en  bog.  Lad  dig  ikke  nøje  med  at  læse  op  af  en  eller  anden  trykt 
lektieoversigt  eller  disposition. 

Hvad  mere  bør  man  gøre  under  sin  forberedelse?  Studer  og  vurder 
følgende  fire  punkter  (!): 

Punkt  1.  Skaf  dig  overvældende  materiale  om  dit  emne. 

Gå  til  kilderne  og  skaf  dig  kundskab.  Vær  orienteret  om  det,  du 
skal  undervise  om.  Erhverv  dig  en  masse  kundskab,  ikke  for  at  kunne 

vælte  det  ud  over  klassen  på  eengang,  men  for  at  du  selv  skal  kunne 
have  overblik  over  og  indsigt  i  det  emne,  du  underviser  i. 
Punkt.  2.  Lav  en  disposition  og  »organiser«,  hvad  du  vil  sige. 

Hold  dig  til  denne  disposition.  Læg  indholdet  af  den  frem  punkt- 
vis. Gå  ikke  udenfor  emnet.  Lad  dispositionen  omfatte  det  vigtigste 
i  dit  emne.  Lad  den  være  præget  af  din  kundskab.  Lad  den  også  væ- 
re udtryk  for,  at  du  selv  har  gennemtænkt  dit  emne. 

Punkt  3.  Få  klassen  til  at  stille  produktive  spørgsmål. 

Hvad  er  et  produktivt  spørgsmål?  Det  er  et,  som  udtrykker  klas- 
sens behov  for  kundskab,  som  viser,  hvor  »skoen  trykker«,  som  ram- 
mer lige  i  centrum  af  lektien.  Lad  de  svar,  du  giver,  dække  spørgs- 
målet helt.  Lad  dem  genspejle  den  kundskab,  du  har  skaffet  dig. 

Punkt  4.  Brug  gode  eksempler,  illustrationer  og  forklaringer. 

Fremlæg  dit  emne,  så  tilhørerne  forstår  det.  Tal  ikke,  så  det  »går 
over  hovedet«  på  folk.  Brug  eksempler  og  illustrationer,  som  alle  for- 
står. Brug  eksempler,  som  gør  stoffet  interessant.  Fremstil  de  van- 
skelige ting  i  let  tilgængelige  og  anskuelige  billeder.  Vær  frem  for  alt 
forståelig. 

Når  du  har  gennemført  disse  fire  punkter,  giv  så  en  kort  oversigt 
over  det  resultat,  I  er  kommet  til.  Lad  denne  oversigt  give  den  nye 
kundskab  på  baggrund  af,  hvad  klassen  allerede  vidste. 

HVIS  DU  GØR  DETTE,  ER  DU  SIKKER  PÅ  SUKCES. 


PERSONLIGE  NYHEDER  FRA  NÆR  OG  FJERN 

AALBORG:  Den  2.  september  fylder  søster  Christine  Thomsen  75  år. 
Hjertelig  til  lykke! 

Den  18.  september  fylder  søster  Anna  Margrethe  Giessing  60  år. 
Hjertelig  til  lykke! 

Den  20.  september  fylder  broder  Johan  Bolander,  Kvissel,  85  år. 
Hjertelig  til  lykke! 

HJØRRING:  Den  4.  september  fylder  søster  Johanne  Marie  Nielsen 
70  år.  Hjertelig  til  lykke! 

Den  24.  september  fylder  søster  Tekla  Simonsen  60  år.  Hjertelig 
til  lykke! 

KØBENHAVN:  Den  6.  september  fylder  søster  Laura  Petrine  Ander- 
sen, Eriksgade  3,  70  år.  Hjertelig  til  lykke! 

Den  6.  september  fylder  broder  Niels  Marius  Børgesen,  Helsingør, 
60  år.  Hjertelig  til  lykke! 

Den  16.  september  fylder  søster  Rosa  Madsen,  Stationsvej  32  A,  Her- 
lev, 60  år.  Hjertelig  til  lykke! 

Den  20.  september  fylder  søster  Caroline  Bregentoft,  Trøjborggade 
8,  80  år.  Hjertelig  til  lykke! 

HERNING:  Den  12.  september  fylder  søster  Louise  Oline  Hansine 
Jensen  65  år.  Hjertelig  til  lykke! 

ESBJERG:  Den  20.  september  fylder  søster  Christiane  Sophia  Klau- 
sen 70  år.  Hjertelig  til  lykke! 

AARHUS:  Den  1.  oktober  fylder  søster  Mathilde  Nielsen  80  år.  Hjer- 
telig til  lykke! 

Nyt  fra  U.S.A.:  Neldon  Oyler  og  hustru,  Vilda  Johnson  Oyler,  der 
begge  tidligere  har  virket  som  missionærer  i  Danmark  og  nu  bor  i 
Rexburg,  Idaho,  har  den  10.  juli  fået  en  datter,  som  har  fået  navnet 
Monica  J.  Oyler.  Stjernen  ønsker  hjertelig  til  lykke! 

Nyt  fra  U.S.A.:  Forlovelse  er  den  6.  august  deklareret  mellem  tid- 
ligere missionær  i  den  danske  mission,  Robert  L.  Raldwin,  Concord, 
California,  og  søster  Alice  Ruth  Larsen,  tidligere  Aalborg.  Stjernen 
ønsker  hjertelig  til  lykke! 

Hilsen  fra  U.S.A.:  Tidligere  missionær  i  den  danske  mission,  Robert 
W.  Breinholt,  der  er  løjtnant  i  det  amerikanske  luftvåben  og  for  tiden 
ligger  i  Texas,  sender  de  hjerteligste  hilsener  til  alle,  han  kender  i 
Danmark. 


Fra  missionsmarken 


ODENSE:  Onsdag  den  1.  august  havde  Odense  G.U.F.  rekreations- 
aften, der  blev  ledet  af  søster  Bente  Kristiansen,  som  havde  lagt  et 
meget  fint  program.  Efter  den  indledende  sang  og  bøn  sang  broder 
Edmund  Nielsen  en  solo:  »I  de  lyse  nætter«,  og  søster  Lilli  Christof- 
fersen læste  »Flugten  til  Amerika«.  Frk.  Iris  Munch  spillede  »Ave 
Maria«  på  violin,  hvorefter  tiden  for  en  halv  time  blev  overgivet  til 
alle  missionærerne,  og  de  lavede  alle  tiders  mest  levende  bil  med  alt, 
lige  fra  håndsving  til  benzintank,  stakkels  missionærer!  De  viste  også, 
hvordan  man  skulle  spise  rå  havregryn  med  hat  på  hovedet,  ja  endda 
også,  hvordan  man  skulle  spise  flødeskum  uden  spisegrejer,  og  meget 
andet  morsomt,  ja  vi  morede  os  så  godt,  at  det  næsten  ikke  kan  be- 
skrives. Efter  den  muntre  underholdning  fulgte  to  sangsoloer  ved 
ældste  A.  Leron  Johnsen:  »Old  Man  River«  og  »Be  My  Love«.  Frk. 
Iris  Munch  spillede  atter  en  violinsolo,  hvorefter  forsamlingen  sang 
»Gud,  vær  med  dig,  til  vi  ses  igen«,  og  søster  Dinna  Lauridsen  slut- 
tede med  bøn.  Det  var  en  ualmindelig  god  og  morsom  aften.  Tilstede 
70.  V.  J. 

RANDERS:  Lørdag  den  9.  juni  afholdt  Randers  gren  og  Kvindelig 
hjælpeforening  den  årlige  udflugt  for  grenens  ældre  medlemmer. 

Vi  startede  fra  kirken  kl.  14,  og  turen  gik  til  det  skønne  herregårds- 
museum GI.  Estrup,  hvor  vi  var  inde  at  se  den  meget  gamle  og  in- 
teressante herregård;  derefter  blev  der  serveret  sodavand  og  kringle. 


Så  gik  turen  atter  hjemad  til  kirken,  hvor  middagen  lød  på  karbo- 
nader med  grønærter  og  gulerødder  samt  rabarbergød.  Maden  blev 
velsignet  af  broder  Julian  Nielsen.  Derefter  blev  der  holdt  taler  af 
grensforstanderen,  ældste  Enoch  Henriksen,  af  Kvindelig  hjælpefor- 
enings præsidentinde,  søster  Anna  Madsen,  og  af  søster  Petrine  Niel- 
sen. Efter  at  spisningen  var  til  ende,  blev  der  sunget  flere  af  Kirkens 
sange,  og  efter  den  vellykkede  tid,  vi  havde  tilbragt  sammen,  slutte- 
des der  med  bøn  ved  søster  Anna  Madsen.  Tilstede  28.  A.  M. 


VELSIGNELSER: 

RANDERS:  5.  august:  Martin  Laursen  og  Helga  Helene  Jensen  Laur- 
sens fem  børn,  Grete  Martine  Laursen,  Aase  Signe  Laursen,  Jonna 
Kathe  Laursen,  Karin  Susanne  Laursen  og  Lis-Lotte  Laursen,  velsig- 
net af  henholdsvis  broder  Alex  Nielsen,  broder  Julian  Nielsen,  ældste 
J.  Tex  Johnson,  ældste  Wayne  Schow  og  ældste  Enoch  Henriksen. 

ESBJERG:  8.  juli:  Aage  Therkild  Hansen  og  Inger  Elisabeth  Tag- 
mose  Hansens  søn,  Jørgen  Hansen,  velsignet  af  sin  fader. 

5.  august:  Pierre  Langemack  Nielsen  og  Grethe  Kofoed  Bertelsen 
Nielsens  søn,  Per  Olaf  Langemack  Nielsen,  velsignet  af  broder  Aage 
Hansen. 

ORDINATIONER: 

AARHUS:  8.  juli:  Niels  Hansen  ordineret  til  lærer  af  broder  Laurits 
Larsen. 

Orla  Folmer  Rode  Nielsen  ordineret  til  lærer  af  ældste  N.  Henry 
Larsen. 

Martin  Peter  Sørensen  ordineret  til  præst  af  ældste  N.  Henry  Lar- 
sen. 

KØBENHAVN:  8.  juli:  Arnold  Dusinus  Koster  ordineret  til  diakon 
af  missionspræsident  Holger  P.  Petersen. 

5.  august:  Johannes  Rudolf  Lund  ordineret  til  diakon  af  ældste 
Grant  M.  Radmail. 

DØDSFALD: 

AALBORG:  Den  15.  juli  døde  søster  Jensigne  Laursen  Andersen,  82 
år  gammel.  Æret  være  søster  Andersens  minde! 

HJØRRING:  Den  20.  maj  døde  søster  Anna  Marie  Jensen  Nielsen, 
69  år  gammel.  Æret  være  søster  Nielsens  minde! 

Den  27.  juli  døde  broder  Søren  Nikolaj  Olesen,  55  år  gammel.  Æret 
være  broder  Olesens  minde! 

KØBENHAVN:  Den  31.  juli  døde  søster  Erna  Elfrida  Nielsen  Larsen, 
48  år  gammel,  og  blev  begravet  fra  kirken,  Priorvej,  den  6.  august. 
Æret  være  søster  Larsens  minde! 

EMIGRATIONER: 

RANDERS:  Den  14.  juli  emigrerede  Rasmus  Anton  Lundgaard  Jen- 
sen med  hustru  og  to  børn  til  Ranida,  Idaho. 

ODENSE:  Den  21.  juli  emigrerede  Ejnar  Kjølby  Hansen  med  hustru 
og  søn  til  Provo,  Utah. 


DÅB 


RANDERS: 

1.  august: 

Martin  Laursen,  døbt  af  æld- 
ste Enoch  Henriksen,  håndspå- 
læggelse  af   samme. 

Helga  Helene  Jensen  Laursen, 
døbt  af  ældste  Enoch  Henriksen, 
håndspålæggelse  af  ældste  Way- 
ne   Schow. 


KØBENHAVN: 

8.  juli: 

Bertha    Christine    Hansen,   døbt 


af  ældste  Clarence  G.  Jensen, 
håndspålæggelse  af  ældste  Juel 
D.  Gregersen. 

2  8.  juli: 

Ella  Ingeborg  Larsen,  døbt  af 
ældste  Neil  Jensen,  håndspålæg- 
gelse af  ældste  Evan  Thomsen. 

ESBJERG: 

4.   august: 

Svend  Aage  Jørgensen,  døbt  af 
broder  Bent  Jensen,  håndspå- 
læggelse af  ældste  Darrel  Hintze. 


Vi  ønsker  de  nye  søskende  hjertelig  til  lykke  og  velkommen  i  Kirken! 


334 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


MISSIONÆRFORFLYTTELSER: 

22.  juli:         Milo  D.  Bowen  fra  Vejle  til  København. 
6.  august:  Russell  Durfey  fra  Odense  til  Aalborg. 

Eldon  Guymon  fra  Aabenraa  til  København. 
Joyce  Jensen  fra  Esbjerg  til  København. 
Ralph  Nielsen  fra  Aalborg  til  Frederikshavn. 
Marius  Christensen  fra  Frederikshavn  til  Aalborg. 

MISSIONÆRANKOMSTER: 

Med  »Kungsholm«  fra  New  York  via  Goteborg  er  følgende  missio- 
nærer den  19.  juli  ankommet  til  den  danske  mission: 

James  Wyman  Christiansen  fra  Salt  Lake  City,  Utah,  beskikket  til 
at  arbejde  i  København. 

Perry  A.  Petersen  fra  Centerfield,  Utah,  beskikket  til  at  arbejde 
i  Vejle. 

Den  29.  juli  er  missionspræsident  Holger  P.  Petersens  søn,  Barr  Pe- 
tersen, blevet  kaldet  som  missionær  og  beskikket  til  at  arbejde  i 
Odense. 

Den  2.  august  er  missionspræsident  Holger  P.  Petersens  datter, 
Darlene  Petersen,  blevet  kaldet  som  missionær  og  beskikket  til  at 
arbejde  i  Esbjerg. 


James  W.  Christiansen. 


Perry  A.  Petersen. 


Barr  Petersen. 


Darlene   Petersen. 

MISSIONÆRAFLØSNINGER: 

Følgende  missionærer  er  blevet  hæderlig  afløst  fra  deres  arbejde 
i  den  danske  mission: 

1.  august:  Hans  Stanley  Hansen  fra  Salt  Lake  City,  Utah,  efter  sidst 
at  have  arbejdet  i  Viborg. 

5.  august:  Margit  Christiansen  fra  Salt  Lake  City,  Utah,  efter  sidst 
at  have  arbejdet  i  Aalborg. 

Hanne  Jensen  fra  Aalborg,  efter  sidst  at  have  arbejdet  i  Aalborg. 

7.  august:  Wilbur  Neil  Jensen  fra  Logan,  Utah,  efter  sidst  at  have 
arbejdet  i  København. 

Juan  S.  Hansen  fra  Monticello,  Utah,  efter  sidst  at  have  arbejdet 
i  Aalborg. 

George  Eldon  Jensen  fra  Salt  Lake  City,  Utah,  efter  sidst  at  have 
arbejdet  i  Aabenraa. 

Gerald  L.  Hacker  fra  La  Habra,  California,  efter  sidst  at  have  ar- 
bejdet i  Odense. 


H.  Stanley  Hansen. 


W.   Neil   Jensen. 


Margit  Christiansen. 


Hanne  Jensen. 


Juan   S.   Hansen. 


Geo  Eldon  Jensen.  Gerald  L.  Hacker. 

